फोन से वोटिंग और जूते से बिजली बनाने वाले मॉडल पेश
इनोवेशन फेस्टिवल
अनिरुद्ध शर्मा, नई दिल्ली| राष्ट्रपति भवन में आयोजित तीसरे फेस्टिवल ऑफ इनोवेशन में छात्रों से लेकर ग्रामीणों ने चुनाव में होने वाले भारी भरकम खर्च में कटौती और घर बैठे फोन पर वोट डालने आदि जैसे इनोवेटिव पारंपरिक ज्ञान से समाधान केवल सुझाए हैं बल्कि मॉडल पेश किए हैं।
मदुरई के डीएस बिलगेट्स ने जूते-चप्पल में इलेक्ट्रिक चिप्स और चार्जेबल बेटरी लगाई है। इसे व्यक्ति पहनकर दिनभर जितना चलेगा, उतनी बिजली पैदा होकर बैटरी चार्ज होगी। इससे मोबाइल चार्ज कर सकेंगे। बिलासपुर (हिप्र) की नौंवीं कक्षा की छात्रा दीपिका देवी ने एक्सर्साइजर में पैडल की मदद से पानी को ऊपर चढ़ाने की मशीन के साथ-साथ डायनेमो फिट करके उसे बिजली पैदा करने वाली मशीन भी बना दिया है।
महाराष्ट्र के सतारा की प्राची महादिक ने प्लास्टिक बोतल की समस्या का अनूठा रचनात्मक समाधान निकाला है। उन्होंने सेल्फ ऑपरेटिंग प्लास्टिक बोतल रिसाइकिलिंग मशीन तैयार की है जो प्लास्टिक की बोतलों को इस करीने से काटती है कि उनसे प्लास्टिक का धागा बन जाता है। इन धागे का इस्तेमाल झाड़ू, ब्रश और बेडमिंटन के रैकेट को बुनने में हो सकता है।
एपी में कुरनूल जिले के 10वीं कक्षा के छात्र के नरेंद्र ने एक ऐसा ऑटोमैटिक हेलमेट विकसित किया है जिसके पहने बगैर बाइक स्टार्ट ही नहीं होगी यानी यह हेलमेट बाइक चलाने के लिए दूसरी चाबी बन जाएगा। तिरुवरूर के 10वीं कक्षा के चार छात्रों ने मिलकर बस के लिए स्टेप लॉक सिस्टम बनाया है। बस के पायदान पर कोई खड़ा है तो बस चलेगी नहीं, बल्कि लीवर की मदद से उठने लगेगी।
आंध्र प्रदेश के अनंतपुरम के जेपी हाईस्कूल के 9वीं कक्षा के छात्र सी. श्रीनेश ने चुनाव में होने वाले भारी भरकम खर्च, हिंसा में कमी लाने और वोटिंग में होने वाली धांधलियों को रोकने के लिए मोबाइल फोन आधारित वोटिंग सिस्टम पेश किया है। इससे वोटर केवल कतार में खड़े होने सेे बच सकता है बल्कि वह घर या दफ्तर में बैठे या कहीं यात्रा करते हुए वोटिंग के दिन तय समय में एसएमएस के जरिए अपना वोट दे सकता है।
उत्तर प्रदेश के फैजाबाद के कैनोसा कान्वेंट गर्ल्स इंटर कॉलेज के कक्षा 8 की वैष्णवी ने चलती ट्रेन की हवा से बिजली पैदा करने वाले स्मार्ट रेलवे का मॉडल तैयार किया है। ट्रेन के हर कोच में चार वर्टिकल विंड टर्बाइन लगाकर उन्होंने 12 से 48 वोल्ट बिजली पैदा करने की तकनीक पेश की है। वह कहती हैं कि विंड टर्बाइन तभी चल सकता है जब हवा चले और चलती ट्रेन की दिशा के उल्टी तरफ तेज गति से हवा चलती है।
hin_Deva kas_Deva hin_Deva hin_Deva hin_Deva hin_Deva hin_Deva hin_Deva